Na temelju članka 50. Statuta Dječjega vrtića Emaus , Trogir, Upravno vijeće Dječjeg vrtića na sjednici održanoj15.02. 2023. godine, donijelo je

**KUĆNI RED DJEČJEG VRTIĆA EMAUS**

**I. RADNO VRIJEME VRTIĆA**

**Članak 1.**

1. Vrtić radi pet dana u tjednu od ponedjeljka do petka od 6.30 do 16.30 sati.

**II. DOLAZAK, BORAVAK I ODLAZAK DJETETA IZ VRTIĆA**

**Članak 2.**

1. Prilikom dovođenja i odvođenja djeteta roditelj ili opunomoćena punoljetna osoba obavezna je javiti se odgojitelju.
2. Roditelj u slučajevima osobne spriječenosti može pismenim putem ovlastiti osobe koje će dovoditi ili odvoditi dijete iz Vrtića. To mogu biti najviše tri punoljetne osobe, a pismenu izjavu prilikom upisa predaje upravi Vrtića.
3. Odgojitelj ne smije predati dijete osobi koja je pod utjecajem alkohola ili nekog drugog sredstva koje smanjuje sposobnosti potrebnog rasuđivanja.
4. Osoba koja dovodi/odvodi dijete treba se osobno javiti odgojitelju u skupini i na traženje odgojitelja identificirati se.
5. Kod dolaska i odlaska redovito zatvarajte ulazna Vrtića.
6. Boravak djeteta u vrtiću treba biti u skladu s  ugovorom i vremenom koje ste naveli kod upisa.
7. Dječja kolica i bicikli trebaju se ostaviti na prikladnom mjestu.

**III. ZDRAVLJE DJECE**

 **Članak 3.**

1. U Vrtić dovodite zdravo dijete
2. Nakon preboljene bolesti obavezno donijeti liječničku ispričnicu.
3. Potrebno je obavijestiti odgojitelja o oboljenju djeteta od zarazne bolesti ili promjeni zdravstvenog stanja djeteta.
4. Nije dopušteno donositi lijekove bilo koje vrste, osim u slučaju kroničnih bolesti djeteta, uz liječničku potvrdu s prikladnom uputom o načinu korištenja.
5. Kod ozljede i naglog pobolijevanja u Vrtiću se pruža prva pomoć; odmah se obavještava roditelj  koji treba doći po dijete;  ako postoji indikacija za dodatnu stručnu medicinsku pomoć, dijete se upućuje liječniku ili poziva Hitna pomoć.
6. Nakon dužeg izostanka djece iz Vrtića potrebno je donijeti liječničku potvrdu da dijete može polaziti vrtić.
7. Novoupisanu djecu možemo primiti u vrtić jedino uz liječničku potvrdu da dijete može polaziti vrtić (potvrda ne starija od mjesec dana).
8. Boravak djece na zraku je obavezan i svakodnevan zbog očuvanja zdravlja djece, osim u slučaju nepovoljnih vremenskih uvjeta. Djecu treba odijevati praktično i u skladu s vremenskim prilikama.

**IV.PREHRANA U DJECE**

**Članak 4.**

1. Prehrana u Vrtiću usklađena je s važećim normativima i kontrolirana od Zavoda za javno zdravstvo.
2. Vrijeme obroka u Vrtiću je kako slijedi:
* doručak 08:00 -09:00 sati
* prijepodnevna užina :10.00 sati
* ručak: 11:30-12:30
* poslijepodnevna užina: od 14:00 sati
1. Ukoliko dijete dolazi u Vrtić iza utvrđenog vremena posluživanja doručka, molimo da dijete dobije doručak kod kuće.
2. Rođendanske proslave djeteta u skupini dogovarajte isključivo s odgojiteljima.

**V. PRAVO RODITELJA**

**Članak 5.**

1. Roditelj ima pravo:
* Informirati se o organizaciji rada i programima Vrtića.
* Pratiti razvoj i napredovanje svoga djeteta u suradnji s odgojiteljima i stručnim suradnicima Vrtića.
* Tražiti pomoć stručnog tima.
* Sudjelovati u odgojno – obrazovnom radu kao aktivni sudionik (u dogovoru s odgojiteljima, pedagogom).

**VI. OBVEZE RODITELJA**

 **Članak 6.**

1. Roditelj ima obvezu:
* Poštivati potpisani ugovor s Vrtićem te se pridržavati zajedničkih dogovora i pravila.
* Odazvati se na suradnju s odgojiteljima i stručnim timom u obliku individualnih razgovora, roditeljskih sastanaka, praćenjem kutića za roditelje i ostalih obavijesti.
* Redovito plaćati vrtić kako ne bi došlo do ispisa djeteta iz vrtića zbog neplaćanja.

**Članak 7.**

1. Ne donositi u vrtić:
* Slatkiše, tvrde bombone i  žvakače gume, torte, sladolede, kolače zbog nemogućnosti kontrole higijenske ispravnosti, opasnosti, i budući da u vrtiću primjenjujemo načela zdrave prehrane.
* Skupe igračke, satove, nakit, mobitele.
* Vrtić ne može odgovarati za izgubljene stvari i igračke, oštećenu garderobu, kao ni za zdravstvena pomagala koja bi nehotice mogla biti uništena u igri djeteta s drugom djecom (primjerice poderane hlače, razbijene naočale, izgubljeni sat).

**Članak 8.**

1. Zabranjeno je:
* Pušenje u svim unutarnjim i vanjskim prostorima vrtića.
* Dolazak po djecu u alkoholiziranom ili drugom psihofizički neprimjerenom stanju.
* Zadržavanje u prostorima vrtića nakon dolaska po dijete.
* Psovanje, vikanje, svađanje i drugi oblici neprimjerene i/ili nepristojne komunikacije.
* Unošenje oružja i ostalih opasnih predmeta.
* Dovoditi kućne ljubimce u prostore gdje borave djeca

**IV. PRIJELAZNE I ZAVRŠNE ODREDBE**

**Članak 9.**

* 1. Ovaj Kućni red stupa na snagu danom objave na oglasnoj ploči Vrtića.

Predsjednik Upravnog vijeća:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Franjo Frankopan Velić

KLASA:011-02/23-01/02

URBROJ: 2181-13-8-23-1

Trogir,15.02. 2023. godine.

Utvrđuje se da je ovaj Kućni red objavljen na oglasnoj ploči Vrtića dana 15.02. 2023.godine, a stupio je na snagu dana 27.02.2023. godine.